Publication: Magyar Közlöny
Issue: MK-1999-80 (Year: 1999, Number: 80)
Era: 1990-2004
Section: a Be. 92. § (1) bekezdésében meghatározott okai alkotmányosságának értékelésénél sajátos helyzetben volt. A hatályos jog alkotmányosságát attól függetlenül kellett megítélnie, hogy a törvényhozó a büntetőeljárásról szóló kihirdetett, de még hatályba nem lépett 1998. évi XIX. törvényben (a továbbiakban: új Be.), figyelembe véve a nemzetközi
Paragraph Index: 149

a Be. 92. § (1) bekezdésében meghatározott okai alkotmányosságának értékelésénél sajátos helyzetben volt. A hatályos jog alkotmányosságát attól függetlenül kellett megítélnie, hogy a törvényhozó a büntetőeljárásról szóló kihirdetett, de még hatályba nem lépett 1998. évi XIX. törvényben (a továbbiakban: új Be.), figyelembe véve a nemzetközi kötelezettségeket és tapasztalatokat, valamint értékelve az előzetes letartóztatással kapcsolatos — a törvény indokolása szerint bizonyos okok esetében mechanikus — jogalkalmazói gyakorlatot, újraszabályozta az előzetes letartóztatás feltételeinek rendszerét. Az Alkotmánybíróság áttekintette az új Be.-nek az előzetes letartóztatásra és azon intézményekre vonatkozó szabályozását, amelyek hozzájárulhatnak a legsúlyosabb eljárási kényszerintézkedés kiváltásához: így a lakhelyelhagyási tilalom új szabályozását (új Be. VIII. Fejezet, III. Cím), a bíróság rendelkezését az útlevél elvételéről (új Be. VIII. Fejezet, V. Cím), valamint az óvadék intézményét (új Be. VIII. Fejezet, VI. Cím). A hatályos és az új. Be. szabályozásának összevetése alapján, a törvényhozói szándékot tükröző indokolásra is figyelemmel, az Alkotmánybíróság úgy ítélte meg, hogy az előzetes letartóztatás feltételei részben szűkültek és pontosabban megfogalmazottak; az új Be. az előzetes letartóztatás elrendelése, meghosszabbítása, illetve fenntartása kérdésében indítványt tevő ügyészt és döntést hozó bíróságot a kivételes kényszerintézkedés szükségessége tekintetében a tények körültekintőbb, alaposabb mérlegelésére, az indítvány, illetve a döntés ellenőrizhetőbb indokolására kényszeríti. Figyelemre méltóak az előzetes letartóztatás indokoltságának időszakos „hivatalbóli” felülvizsgálatára, il- 1999/80. szám letve „majdnem abszolút” határidejének meghatározására vonatkozó szabályok (új Be. 132. §). Az Alkotmánybíróság álláspontja szerint ugyanakkor a garanciális igényeket jobban kielégítő új szabályozás önmagában a hatályos szabályozás alkotmányossági értékelését nem befolyásolhatta, mivel azt kizárólag az Alkotmány, és nem az adott tárgyat újraszabályozó törvény rendelkezéseinek mércéje szerint kellett elvégezni. 2.4. Az Alkotmánybíróságról szóló 1989. évi XXXII. törvény (a továbbiakban: Abtv.) alapján az alkotmányellenesség megállapítása esetén főszabály a vizsgált rendelkezés megsemmisítése és az, hogy a megsemmisített rendelkezés a határozat közzétételének napján veszti hatályát [Abtv. 42. § (1) bekezdés, 43. § (1) bekezdés]. Az Alkotmánybíróság ettől eltérően is meghatározhatja a megsemmisítés időpontját, ha ezt a jogbiztonság indokolja [Abtv.

Source: https://magyarkozlony.hu/hivatalos-lapok/aad2cfddf9578b8de2694ec6f6e20613f4eefc20/dokumentumok/41285ece64e5328f54823a116139ff44462e1857/letoltes